কীভাবে সব ইমেইল একসঙ্গে মুছে ফেলবেন জিমেইল থেকে
যখন কারো জিমেইলের ইনবক্স অপ্রয়োজনীয় মেইল দিয়ে ভরে ওঠে, তখন জরুরি কিছু দরকার হলে অনেকটা খড়ের গাদায় সুই খোঁজার মতো অবস্থায় পড়তে হয়। স্প্যামের ঢিবি ও বিজ্ঞাপনের নিচে চাপা পড়ে যায় দরকারি ইমেইল, নথি বা ছবির ফাইল।এ পরিস্থিতি থেকে বাঁচার কয়েকটি উপায় রয়েছে, যার মধ্যে গণহারে মেইল ডিলিট করে ফেলা সম্ভবত সবচেয়ে সহজ বলে প্রতিবেদনে লিখেছে ডিজিটাল ট্রেন্ডস।ব্যাপকভাবে মেইল মুছে ফেলা একজন ব্যবহারকারীর ডিজিটাল মেইলবক্স পরিষ্কার রাখবে। এ ছাড়া, দরকারি কোনো মেইল সহজেই খুঁজে পেতে সাহায্য করবে। চলুন শিখে নেওয়া যাক কীভাবে জিমেইল থেকে ব্যাপকভাবে ডিলিট করে ফেলবেন ইমেইল।যেভাবে ডিলিট করবেন১. প্রথমে ডিভাইসের ওয়েব ব্রাউজার থেকে জিমেইল চালু করে নিজের অ্যাকাউন্টে সাইন ইন করুন।২. পরের পেইজের একেবারে ওপরে, রিফ্রেশ বাটনের বাম পাশে, বাক্সে তীর চিহ্ন আঁকা আইকন দেখা যাবে। ওই বাক্সে ক্লিক করলে সবগুলো ইমেইল সিলেক্ট হয়ে যাবে। সব ইমেইল এক সঙ্গে ডিলিট করার জন্য ‘সিলেক্ট অল কনভারসেশনস ইন প্রাইমারি’ অপশনটিতে ক্লিক করতে হবে। এ অপশনটি সিলেকশন বাক্সের ঠিক নিচের বারে খুঁজে পাবেন।৩. শেষ ধাপটি হল, সব ইমেইল সিলেক্ট করার পরে ‘ট্র্যাশ ক্যান’ আইকনে ক্লিক করা।  এটি ‘সিলেকশন বক্স’ ও ‘রিফ্রেশ আইকনে’র মতো একই বারে পাওয়া যাবে।
তারিখ অনুসারে ইমেইল মুছবেন যেভাবেজিমেইলে তারিখ অনুসারেও এক সঙ্গে অনেক ইমেইল মুছে ফেলার অপশন রয়েছে। এ ফিচারের সাহায্যে, দুটি তারিখ বেছে নিতে পারবেন এবং বাছাই করা দুটি তারিখের মধ্যবর্তী সময়ের সব ইমেইল মুছে ফেলতে পারবেন।১. জিমেইলের সার্চ বক্সে ক্লিক করে ‘ডেট’-এ নিজের ইচ্ছে অনুসারে তারিখ নির্বাচন করুন। এটি ‘অ্যাডভান্স সার্চ’ ফিচারের ‘বিফোর’ এবং ‘আফটার’-এর মাধ্যমে করতে হবে, যেখানে সাল/মাস/দিন-এ ফরম্যাটে তারিখ লিখতে হবে। কেউ যদি ১ জানুয়ারি থেকে ১ মার্চের মধ্যের ইমেইলগুলো মুছে ফেলতে চান তবে, ‘বিফোর: ২০২৪/৩/১ আফটার: ২০২৪/১/১’ লিখে সেটি করতে পারবেন।২. চেকবক্সের সাহায্যে সব ইমেইল সিলেক্ট করুন। এবারে ‘ডিলিট’ প্রেস করুন।
একবারে কতোগুলো ইমেইল ডিলিট করা যাবে?জিমেইল একবারে ৫০টি পর্যন্ত ইমেইল মুছে ফেলতে দেয়। তবে, কেউ চাইলে একটি নির্দিষ্ট লেবেলের সব ইমেইল মুছে ফেলতে পারেন। এটি করতে সিলেকশন বক্সে ট্যাপ করুন। একটি পপ-আপ অপশন দেখতে পাবেন, ‘সিলেক্ট অল কনভারসেশনস দ্যাট ম্যাচ দিস সার্চ।’ এ অপশনে ক্লিক করুন, এবং সেই নির্দিষ্ট বিষয় সম্পর্কিত সমস্ত ইমেইল মুছে ফেলতে ‘ট্র্যাশ ক্যান’ আইকনে ক্লিক করুন।ভুলবশত কোনো ইমেইল মুছে ফেললে কী হবে?যখন জিমেইলে কোনো মেইল ডিলিট করে দেওয়া হয় সেটি একেবারে মুছে যায় না। ‘ট্র্যাশ’ ফোল্ডারে ডিলিট করা মেসেজগুলো ৩০ দিন পর্যন্ত থাকে, যদি না কেউ আলাদাভাবে ট্র্যাশ ফোল্ডার থেকেও সব মেসেজ ডিলিট করে থাকেন। ভুলে মুছে ফেলা ইমেইল ফিরে পাওয়ার জন্য, ‘মোর’ আইকনে ক্লিক করুন। সেখান থেকে ‘ট্র্যাশ’ আইকনে ক্লিক করুন।এবারে যে যে ইমেইল দরকার সেগুলোর চেকবক্সে ক্লিক করে বাছাই করুন। তারপর ‘মুভ টু’ আইকনে ক্লিক করে বেছে নিন মেইলগুলো কোন ফোল্ডারে যাবে।

ব্যাপকভাবে মেইল মুছে ফেলা একজন ব্যবহারকারীর ডিজিটাল মেইলবক্স পরিপাটি রাখবে। এ ছাড়া, দরকারি কোনো মেইল সহজেই খুঁজে পেতে সাহায্য করবে।